ai4bharat/Pralekha huggingface dataset:
وزیراعظم کا دفتر
کامن ویلتھ گیمز 2022 میں ہندوستانی خواتین کی ہاکی ٹیم کے کانسے کا تمغہ جیتنے پر وزیر اعظم نے فخر کا اظہار کیا
وزیر اعظم جناب نریندر مودی نے کامن ویلتھ گیمز 2022 میں نیوزی لینڈ کو شکست دے کر ، ہندوستانی خواتین کی ہاکی ٹیم کے کانسے کا تمغہ جیتنے پر فخر کا اظہار کیا ہے۔
وزیر اعظم نے ٹوئٹ کیا؛
’’ہاکی کے ساتھ ہندوستان کا بہت خاص رشتہ ہے،لہٰذا اس طرح ، یہ یقینی ہے کہ ہر ہندوستانی کو ہماری خواتین کی ہاکی ٹیم کے ذریعے کانسے کا تمغہ جیتنے پر فخر ہے۔ یہ کہیں سالوں میں پہلی بار ہے جب خواتین کی ٹیم کامن ویلتھ گیمز کےپوڈیم پر ہے۔ ٹیم پر فخر ہے!#چیئر فار انڈیا‘‘
وزیراعظم کا دفتر
وزیراعظم نے سری گرورام داس جی کے پرکاش پرب کے مقدس موقع پرانھیں خراج عقیدت پیش کیاہے
وزیراعظم جناب نریندرمودی نے سری گرورام داس جی کے پرکاش پرب کے مقدس موقع پرانھیں خراج عقیدت پیش کیاہے ۔
ایک ٹوئیٹ میں وزیراعظم نے کہا :
‘‘میں سری گرورام داس جی کے پرکاش پرب کے مقدس موقع پر انھیں خراج عقیدت پیش کرتاہوں ۔انھو ں نے خدمت اورہمدردی پرزوردیتے ہوئے سکھ تاریخ اورثقافت کے لئے انمٹ تعاون کیا ہے ۔ وہ ایک غیرمعمولی شاعربھی تھے اوران کے کاموں سےخود کو والہانہ طورپروابستہ کردینے کے پُرخلوص جذبے کی عکاسی ہوتی ہے ۔
وزیراعظم کا دفتر
وزیراعظم کی روم میں جی -20 سربراہ اجلاس سے الگ اسپین کے وزیراعظم سے ملاقات
وزیراعظم جناب نریندرمودی نے جی -20 سربراہ اجلاس سے الگ 31 اکتوبر 2021 کو اسپین کے وزیراعظم جناب پیڈروسانچیز سے ملاقات کی ۔
دونوں لیڈروں نے بڑھتی ہوئی دوفریقی تجارت اور سرمایہ کارانہ روابط کا خیرمقدم کیا ، جن میں ائیر بس اسپین سے 56 سی -295 ہوائی جہاز خریدنے کا معاہدہ بھی شامل ہے۔ ان میں سے 40 جہاز ٹاٹا ایڈوانسڈ سسٹم کے اشتراک سے بھارت میں تیار کئے جائیں گے۔ دونوں رہنماؤں نے ای- موبلٹی ، صاف ستھری تکنیک ، جدید سازوسامان اور گہرے سمندر میں تلاش وجستجو جیسے نئے شعبوںمیں دوفریقی تعاون میں اضافہ کرنے پر اتفاق کیا۔وزیر اعظم مودی نے اسپین کو دعوت دی کہ وہ گرین ہائیڈروجن ، بنیادی ڈھانچہ اور دفاعی مینوفیکچرنگ جیسے متعدد شعبوںمیں سرمایہ کاری کرے اور بھارت کے قومی بنیادی ڈھانچہ جاتی پائپ لائن ، ایسیٹ مونٹائزیشن پلان اور گتی شکتی پلان کا فائدہ اٹھائے ۔
دونوں لیڈروں نے ہند- یوروپی یونین تعلقات ، آب وہوا کی تبدیلی کے معاملے میں باہمی تعاون اور مجوزہ کوپ - 26 کی ترجیحات پر تبادلہ خیال کیا۔ انہوں نے افغانستان اور ہند- بحرالکاہل سمیت باہمی مفادات کے عالمی امور پر بھی خیالات کا تبادلہ کیا۔
وزیراعظم مودی نے اس امید کا اظہار کیا کہ آئندہ سال انہیں بھارت میں وزیر اعظم سانچیز کا خیرمقدم کرنے کا موقع ملے گا۔
کامرس اور صنعت کی وزارتہ
وزیر تجارت کی زرعی برآمدات پالیسی کے سلسلہ میں ایف پی او کے ساتھ بات چیت
سریش پربھو ویڈیو لنک کے ذریعہ ایف پی او کے ساتھ بات چیت کرتے ہوئے
صنعت وتجارت کے مرکزی وزیر جناب سریش پربھو نے آج نئی دلی میں ملک کے 81 مقامات پر ویڈیو لنک کے ذریعہ فارمر پروڈیوسرس آرگنائزیشن  کے ساتھ بات چیت کی۔ اس بات چیت میں شمال مشرق کے 12 مقامات سے ایف پی او نے وزیر موصوف کے ساتھ بات چیت میں حصہ لیا۔
وزیر تجارت نے ریاستوں کے مخصوص خطوں سے حاصل ہونے والی مصنوعات کی برآمدات کو فروغ دینے کی غرض سے عمل درآمد کئے جانے والے اقدامات کے بارے میں بھی ایف پی او کے ساتھ تبادلہ خیال کیا۔زرعی برآمدات پالیسی پر عمل درآمد کی غرض سے پورے ملک میں 40 کلسٹرتشکیل دیے گئے ہیں اور نبارڈ ، اے پی ای ڈی اے، ایم پی ای ڈی اے اور شجر کاری بورڈ کسانوں کی تنظیم کی وساطت سے تمام امداد دی جائیں گی تاکہ یہ بات یقینی ہوسکے کہ کسانوں کو معقول مارکیٹ پرائز حاصل ہوں اور وہ اپنی مصنوعات کو برآمد کرسکیں۔
وزیر تجارت نے ایف پی او کو فیڈریشن تشکیل دینے کا مشورہ دیا، جوکہ ریاستوں میں ترقی کے لئے محرک بن سکیں۔ وزیر موصوف نے مزید بتایا کہ وہ تمام ایف پی او کو کسانوں کی آمدنی دوگنی کرنے والی زرعی برآمدات پالیسی کے عمل درآمد کو یقینی بنانے کے لئے مراسلہ بھیج رہے ہیں۔
ایف پی او کے ساتھ بات چیت کرتے ہوئے وزیر موصوف نے مہاراشٹر میں ناسک، کیرالہ میں ایڈوکی، اڈیشہ میں رائے گڑھ، گجرات میں داہود، آندھرا پردیش میں وجے واڑہ، سکم میں گینگٹاک اور ہماچل پردیش میں ایف پی او جیسے شعبوں میں کسانوں کو درپیش مسائل سنیں۔ زیادہ تر ایف پی او کو قدر وقیمت کی حامل اشیائ کی چین تک رسائی میں دشواریوں کا سامنا ہے اور انہیں مارکیٹ تک رسائی حاصل نہیں ہوپارہی ہے۔ وزیر تجارت نے تمام ایف پی او کو یہ یقین دلایا کہ وہ ان میں سے ہر ایک درپیش مسائل کا خود جائزہ لیں گے اور یہ یقین دلایا کہ ان مسائل کا جلد از جلد ازالہ کردیا جائے گا۔
زرعی برآمداتی پالیسی، مستحکم تجارتی پالیسی کے ذریعہ کسانوں کو برآمدات کے مواقع فراہم کرکے ان کی آمدنی دوگنی کرنے کے خواب سے ہم آہنگ ہے۔ پالیسی میں مخصوص مصنوعات کی برآمدات پر مبنی پیدا وار کی صلاحیت والے کلسٹر قائم کرنے پر توجہ مرکوز کی گئی ہے اور ہندوستان کی مصنوعات کی برانڈنگ اور فروغ، نیز ان کی قدر وقیمت کے اضافے پر توجہ دی گئی ہے۔ پالیسی کا اصل مقصد 2022 تک زرعی برآمدات کو دوگنا کرکے 60 ارب امریکی ڈالر کے بقدر کرنا ہے۔
زرعی برآمدات کو فروغ دینے کے لئے متعدد اقدامات کئے گئے ہیں، جن میں خوردنی تیل اور دالوں کی برآمدات پر عائد پابندی کو اٹھانا اور متعدد زرعی مصنوعات پر ایم ای آئی ایس کے التزامات کے ساتھ منسلک کرنا شامل ہے۔
چینی کے برآمداتی محصول کو ہٹادیا گیا ہے۔ اس سلسلے میں اعلیٰ سطحی وفود نے انڈونیشیا، ملیشیا، چین اور بنگلہ دیش کا دورہ کیا ہے، تاکہ اس چینی سیزن کے دوران خام اور ریفائن چینی کی برآمدات کے مواقع تلاش کئے جاسکیں۔ چین کو زرعی برآمدات کو فروغ دینے کے لئے خصوصی کوششیں کی جارہی ہیں۔ چین کے جنرل ایڈمنسٹریشن آف کسٹمس آف پی آر نے چین کو ریپسڈ میل کی برآمدات کے لئے 5 پلانٹوں کو درج رجسٹرڈ کیا ہے۔ بھارت نے چاول یعنی باسمتی یا غیر باسمتی دونوں قسموں کے چاول کی چین کو برآمدات کے لئے جون 2018 میں نئے پروٹوکول پر دستخط کئے ہیں۔ جی اے سی سی نے ہندوستان کی کل 24 چاول ملوں کو چین کو چاول برآمدکرنے کی منظوری دی ہے۔28.11.2018 کو چین کو مچھلی کی برآمد کے لئے جی اے سی سی ، چین کے ساتھ ہندوستان کی مچھلی، تیل اور مچھلیوں کی برآمدات کا راستہ ہموار کرنے کے لئے بھی معاہدے پر دستخط ہوئے ہیں۔
U-1241
(Visitor Counter : 41
بہت چھوٹی، چھوٹی اور درمیانی صنعتوں کی وزارت
ایم ایس ایم ای اکائیوں کے لیے اخراجات
گذشتہ پانچ برسوں کے دوران ایم ایس ایم ای کی وزارت کے لیے بجٹی اخراجات کی تفصیلات ضمیمہ۔ I میں دی گئی ہیں۔
بہت چھوٹی، چھوٹی اور درمیانہ درجے کی صنعتی اکائیوں کے وزیر مملکت جناب بھانو پرتاپ سنگھ ورما کے ذریعہ لوک سبھا میں ایک تحریری جواب میں یہ اطلاع فراہم کی گئی کہ مالی بوجھ کو برداشت کرنے کے لیے ، آتم نربھر بھارت اعلان کے جزو کے طور پر ایمرجنسی کریڈٹ لائن گارنٹی اسکیم  کا اعلان کیا گیا ہے۔ حکومت ہند امکانات کے حامل ایم ایس ایم اداروں کو 50000 کروڑ روپئے کے بقدر کا مساوی سرمایہ حصص فراہم کرانے کے لیے خود کفیل بھارت اسکیم نافذ کرتی ہے ۔ اس کے علاوہ، ایم ایس ایم ای کی وزارت نے، رائزنگ اینڈ ایکسلریٹنگ ایم ایس ایم ای کارکردگی ، لین، زیڈ ای ڈی، شمسی توانائی میں اضافہ کرنے اور اس کی توسیع میں اضافے کے لیے کاروباری ماڈل کا فروغ  ، اور بہت چھوٹی ، چھوٹی اور درمیانہ درجے کی صنعتی اکائیوں میں توانائی اثر انگیزی کے لیے منڈی تغیر  جیسی اسکیموں کے توسط سے، سبز شعبے کی تکنالوجی کی اختیارکاری کے لیے تعاون فراہم کیا ہے۔
ضمیمہ۔ I
|
|
گذشتہ پانچ برسوں کے دوران سال کے لحاظ سے ایم ایس ایم کی وزارت کے بجٹی اخراجات؛
|
|

|
|
سال
|
|
بجٹی تخمینہ
|
|
نظرثانی شدہ تخمینہ
|
|
اصل
|
|
نظرثانی شدہ تخمینے کے حوالے سے اخراجات کا فیصد
|
|
2018-19
|
|
6,552.61
|
|
6,552.61
|
|
6,513.13
|
|
99.40
|
|
2019-20
|
|
7,011.29
|
|
7,011.29
|
|
6,717.53
|
|
95.81
|
|
2020-21
|
|
7,572.20
|
|
5,664.22
|
|
5,647.50
|
|
99.70
|
|
2021-22
|
|
15,699.65
|
|
15,699.65
|
|
15,160.46
|
|
96.57
|
|
2022-23
|
|
21,422.00
|
|
23,628.73
|
|
23,583.90
|
|
99.81
وزیراعظم کا دفتر
جناب منوہرپاریکرکی رحلت پروزیراعظم کی تعزیت
نئی دہلی ،18مارچ : وزیراعظم ، جناب نریندرمودی نے گواکے وزیراعلیٰ جناب منوہرپاریکرکی رحلت پرتعزیت کااظہارکیاہے ۔
وزیراعظم نے اپنے پیغام میں کہاہے کہ ‘‘جناب منوہرپاریکر ایک مقبول سیاست داں تھے ۔ وہ سچے حب الوطن اورغیرمعمولی صلاحیت کے حامل انتظام کارتھےاورسبھی لوگ ان کے مداح تھے ۔ قوم کے تئیں ان کی لاثانی خدمات کو پیڑھیاں یاد رکھیں گی ۔ ان کی رحلت سے مجھے گہراصدمہ ہواہے ، ان کے افراد کنبے کے تئیں میں دلی تعزیت کا اظہارکرتاہوں ۔ اوم شانتی ۔
جناب منوہر پاریکرجدید گواکے معمار تھے ۔ ان کی جیدشخصیت اور سب کو ساتھ لے کرچلنے والی فطرت کی وجہ سے وہ برسوں تک سیاست کے پسندیدہ رہنمابنے رہے ۔ عوامی فلاح وبہبود کی ان کی پالیسیوں نے گواکو ترقی کی قابل ذکربلندیوں سے ہمکنارکیا۔
وزیردفاع کے طورپر ان کی مدت کارکے لئے بھارت ہمیشہ ان کا ممنون ومشکوررہے گا۔ جب وہ وزیردفاع کےعہدے پرفائز تھے، تو اس دورمیں ایسے متعدد فیصلے لئے گئے ،جنھوں نے بھارت کی سلامتی صلاحیت میں اضافہ کیا ، اندورن ملک دفاعی پیداوار کو بڑھاواملا اور سابق فوجیوں کی زندگی بہتربنی ۔ ’’
۔۔۔۔۔۔۔۔۔۔۔۔۔۔۔۔
U-1600
(Visitor Counter : 37
وزارت دفاع
بھوٹان کی رائل آرمی کے چیف آپریشنز آفیسر لیفٹیننٹ جنرل بٹو شیرنگ کا ہندوستان کا دورہ
لیفٹیننٹ جنرل بٹو شیرنگ، ڈی وائی جی، ڈی آر ٹی، ڈی ڈبلیو، ڈی ٹی، ڈی کے، چیف آپریشنز آفیسر، رائل بھوٹان آرمی فی الحال 28 اکتوبر سے 02 نومبر 2022 تک ہندوستان کے دورے پر ہیں۔
رائل بھوٹان آرمی کے سربراہ نے 29 اکتوبر 2022 کو آفیسرز ٹریننگ اکیڈمی، چنئی میں پاسنگ آؤٹ پریڈ کا جائزہ لیا۔ 01 نومبر 2022 کو، انھوں نے قومی جنگی یادگار پر پھولوں کی چادر چڑھائی اور ساؤتھ بلاک، نئی دہلی میں ایک رسمی گارڈ آف آنر وصول کیا۔ لیفٹیننٹ جنرل بٹو شیرنگ نے آرمی چیف جنرل منوج پانڈے سے ملاقات کی اور دونوں فوجوں کے درمیان دفاعی تعاون بڑھانے کے اقدامات پر بات چیت کرنے کے علاوہ موجودہ عالمی صورتحال اور سیکورٹی کے تناظر میں تبادلہ خیال کیا۔
اپنے دورے کے دوران جنرل نے چیف آف ڈیفنس اسٹاف، چیف آف ائیر اسٹاف، وائس چیف آف آرمی اسٹاف، سیکرٹری دفاع اور دیگر اعلیٰ فوجی افسران سے بھی ملاقات کی۔ یہ دورہ ہندوستانی مسلح افواج اور رائل بھوٹان آرمی کے درمیان پہلے سے موجود دوستی اور تعاون کو مزید تقویت دے گا اور مضبوطی فراہم کرے گا۔
امور داخلہ کی وزارت
حکومت نےکووڈ-19 کے خلاف لڑائی میں کچھ مزید زرعی اور جنگلاتی مصنوعات کو، طلبا کے لیے کتابوں کی دکانوں کو اور بجلی کے پنکھوں کی دکانوں کو لاک ڈاؤن کی پابندیوں سے مستثنیٰ کردیا ہے
وزارت داخلہ نے بھارتی بندرگاہوں پر بھارتی ماہی گیروں کے آنے جانے اور ان کی نقل وحرک کے بارے میں ایس او پیز جاری کی ہیں
نئی دہلی،21اپریل2020، کووڈ-19 سے نمٹنے کے لیے پورے ملک میں جاری لاک ڈاؤن کے سلسلے میں وزارت داخلہ نے ایک حکم جاری کیا ہے جس میں نظر ثانی شدہ مربوط رہنما خطوط کے تحت بعض سرگرمیوں کو مستثنیٰ کردیا گیا ہے۔
کووڈ-19 کے خلاف ملک گیر لاک ڈاؤن کے تعلق سے ملاحظہ کیجیے:
,
متذکرہ بالا نظر ثانی شدہ مربوط رہنما خطوط کے اندر حکومت نے اضافی زرعی اور جنگلاتی مصنوعات کو، طلبا کے لیے تعلیمی کتابوں کی دکانوں کو اور بجلی کے پنکھوں کی دکانوں کو لاک ڈاؤن کی پابندیوں سے مستثنیٰ کردیا ہے تاکہ کووڈ-19 کا مقابلہ کیا جاسکے۔ اس کے علاوہ وزارت داخلہ نے بھارتی بندرگاہوں پر بھارتی ماہی گیروں کے آنے جانے اور ان کی نقل وحرکت کے بارے میں ایس او پیز بھی جاری کی ہے۔
مندرجہ بالا مصنوعات پر رعایت کا اطلاق ہاٹ اسپاٹ اور سیل کیے گئے علاقوں پر نہیں ہوگا۔ ان علاقوں میں ان سرگرمیوں کی اجازت نہیں ہوگی۔
سرکاری دستاویز دیکھنے کے لیے یہاں کلک کیجیے۔
سائنس اور ٹیکنالوجی کی وزارت
‘مقبول عام سائنسی تحریر’ کے موضوع پر منعقدہ ویبینار میں ہندوستان سمیت کئی ملکوں کے اسکالر شریک ہوئے
نیشنل کونسل فار سائنس اینڈ ٹیکنالوجی کمیونیکیشن اور سائنس و ٹیکنالوجی کے محکمے  کے ایک خود مختار ادارے وگیان پرسار نے اس ہفتے ‘مقبول عام سائنسی تحریر’ پر دو ویبینار منعقد کیے، اس کا مقصد سائنسی تحریر کے لئے اسکالروں میں صلاحیت پیداکرنا ہے، انہیں آگمنٹنگ رائٹنگ اسکل فار آرٹیکولیٹنگ ریسرچ  پروگرام کے تحت منعقد کیا گیا۔
ملک بھر کے28 ریاستوں نیز مرکزکے زیر انتظام علاقوں اور 12 دیگر ممالک امریکہ، جرمنی ، برطانیہ،اسرائیل وغیرہ کے ریسرچ اسکالروں کے سامنے مواصلات کی اہمیت، تحقیق سے مقبول عام مضامین تحریر کرنے اور مقبول عام سائنسی تحریر کے ٹپس اور تکنیکوں کو پیش کیا گیا۔
این سی ایس ٹی سی  کے سربراہ ڈاکٹر منوج پٹیریا نیز وگیان پرسار کے سائنٹسٹ ایف ڈاکٹر بی کے تیاگی نے حاضرین سے خطاب کیا اور مواصلاتی سائنس پر ٹپس ساجھا کیا۔ ہندوستان اور بیرون ملک کے 1282 رجسٹرڈ شرکاء کے ساتھ ویبینار کو زبردست حمایت کی۔
ڈی ایس ٹی کے سکریٹری پروفیسر آسوتوش شرما نے کہا ‘کسی کی تحقیق پر مبنی ایک مقبول عام سائنسی تحریر ہماری سمجھ کو بہتر بناتی ہے کہ میری معلومات سے متعلق سوالوں اور سماج کی ضرورتوں سے کیسے متعلق ہے۔ میں نے پایا ہے کہ اگر میں اپنی تحقیق کو مختلف عمر اور مختلف تعلیمی پس منظر کے لوگوں کو اس طریقے سے سمجھا سکتا ہوں جو ان کی سمجھ کو بڑھاتا ہے۔ نیز اس کے بدلے میں مجھے تعریف ملتی ہے تو اس کا مطلب ہے کہ میں نے مسئلے کے کئی پہلوؤں کو بہتر طریقے سے سمجھا ہے۔
م ن۔م ع۔ ع ن
U NO: 4152
(Visitor Counter : 92
امور صارفین، خوراک اور عوامی تقسیم کی وزارت
مرکز نے ریاستی سرکاروں کو ہدایت کی کہ وہ اضافی تغذیہ کے حامل چاول کے فائدوں کے بارے میں بیداری پیدا کرنے کی غرض سے ورک شاپس کا انعقاد کریں
گجرات سرکار نے سرکاری اسکیموں میں اضافی تغذیہ کے حامل چاول کے مثبت اثرات ، اور ملک کی تغذیہ بخش خوراک کی یقینی فراہمی سے متعلق حکمت عملی میں اس کے خاطر خواہ تعاون کے بارے میں ایک ورک شاپ منعقد کیا
خوراک اور سرکاری نظام تقسیم کے محکمے ڈی ایف پی ڈی نے اضافی تغذیہ کے حامل چاول کے فائدوں کو فروغ دینے کی غرض سے ،اور تھیلیسیمیا اور خون کی کمی سے متاثرہ آبادی کے بعض طبقات میں اس کے استعمال کے اثرات کے بارے میں تشویشات کی تشریح کرتے ہوئے ، گجرات ، مہاراشٹر ، چھتیس گڑھ ،مدھیہ پردیش ،جھارکھنڈ ،تلنگانہ ، راجستھان اور کیرالہ جیسی مختلف ریاستوں سے درخواست کی ہے کہ وہ ان قبائلی خطوں اور اضلاع کے حساس علاقوں میں متعلقہ ریاستی حکومتوں کی جانب سے ورک شاپ /سیمینار کا انعقاد کریں ۔جن کی آبادی کے تھیلیسیمیا اور کون کی کمی کی بیماریوں سے متاثر ہونے کا اندیشہ ہے ۔
گجرات سرکار نے 2022-9-9 کو میرل اکادمی ، واپی میں ورک شاپس کا انعقاد کرکے اس پہل قدمی کو انجام دیا ۔ ان ورک شاپس میں گجرات سرکار نے عزت مآب وزیر خزانہ ،گجرات سرکار کے خوراک اور سرکاری نظام تقسیم کے وزیر ،گجرات سرکار کے خوراک اور سرکاری نظام تقسیم کے وزیر مملکت اور گجرات سرکار کے دیگر اعلیٰ افسران اور حکومت ہند کے خوراک اور سرکاری نظام تقسیم کے محکمے کے افسران ،تکنیکی ماہرین اور میڈیا کے ارکان نے ان پروگراموں میں شرکت کی۔
گجرات کی نیو ٹریشنل انٹرنیشنل کی ریاستی پروگرام افسر محترمہ نیہا اروڑہ نے سماجی تحفظ سے متعلق پروگراموں کے توسط سے اضافی تغذیہ کے حامل چاول کے اہم اجزاء ،جسے سماجی تحفظ سے متعلق ذریعہ پیش کیاگیا تھا ، کے بارے میں ایک پریزینٹیشن دیا۔
گجرات سرکار کے ایک گو۔ این جی او ساجھیداری پروگرام ، سیکل سیل اینیمیا کے سابق اعزازی ڈائریکٹر ڈاکٹر یزدی اٹالیہ نے ہوموگلوبین ۔ او پتھیسز ۔سکل سیل اینیمیا اور تھیلیسیمیا کے بارے میں واقفیت فراہم کرنے سے متعلق ایک پریزینٹیشن دیا۔ اسی طرح ، گجرات کے نوڈل آفیسر پروفیسر سری ماوو نائر نے اضافی تغذیہ کے حامل چاول کے اہم اجزاء اور عوامی صحت پر اس کے مثبت اثرات کے بارے میں ایک پریزینٹیشن دیا۔جبکہ کمیونٹی میڈیسن نامو۔ میری۔ سیلوا کے محکمے کے معاون پروفیسر ڈاکٹر بھاویش بھاریہ نے ہوموگلوبین او پیتھیز پر اس کے اثرات کے بارے میں ایک پریزینٹیشن دیا۔
ان سب پریزینٹیشن کے بعد فوڈ کارپوریشن آف انڈیا ۔ ایف سی آئی اور خوراک اور سرکاری نظام تقسیم کے محکمے کے تکنیکی ماہرین اور عہدیداران کے ذریعہ ایک پینل مباحثہ کا انعقاد ہوا۔اس پروگرام کے بارے میں گجرات کے بہت سے سرکردہ مقامی اخبارات نے تفصیلی خبریں شائع کیں۔
ورک شاپ کے اختتام پر ، سرکاری اسکیموں میں اضافی تغذیہ کے حامل چاول کے مثبت اثرات اور ملک کی تغذیہ بخشی خوراک کی یقینی فراہمی سے متعلق حکمت عملی میں اس کے خاطر خواہ تعاون کے بارے میں عام اتفاق رائے پایا گیا۔
ماحولیات، جنگلات اور موسمیاتی تبدیلی کی وزارت
ایئر کوالٹی کمیشن کی دہلی میں صنعتوں کوصد فی صد پی این جی میں استعمال کرنے کی ہدایت
دہلی آلودگی کنٹرول کمیٹی نے ہدایت دی ہے کہ غیر منظور شدہ ایندھنوں کا استعمال کرنے والی صنعتوں کی نشاندہی کی جائے اور عدم تعمیل کی صورت میں سخت سے سخت کارروائی کی جائے۔
نئی دہلی 22 دسمبر 2020:قومی راجدھانی خطے اور ملحقہ علاقوں میں کمیشن برائے ایئر کوالٹی مینجمنٹ نے دہلی میں سرگرم صنعتوں کو پائپ والی قدرتی گیس استعمال کرنے کی پیش رفت کا جائزہ لیا۔ یہ جائزہ دہلی کے قومی راجدھانی خطے کی حکومت، گیل اور اندراپرستھ گیس لمیٹڈ کے اشتراک سے لیا گیا ہے۔
دہلی میں 50 صنعتی علاقوں میں پھیلی تقریبا 1644 صنعتی اکائیوں کو پائپ والی قدرتی گیس  کے استعمال والے کارخانوں میں تبدیل کرنے کے لئے نشاندہی کی گئی تھی۔اگرچہ بڑی تعداد میں صنعتیں پی این جی کا استعمال کررہی ہیں ، کمیشن نے یہ اندازہ لگانے کے بعد دہلی میں تمام شناخت شدہ صنعتوں کو پی این جی کو متحمل بنانے کی ضرورت پر زور دیا کہ دہلی اور قومی دارالحکومت کے علاقہ میں فضائی آلودگی میں صنعتی شعبے کا ایک بڑا حصہ ہے۔اندرا پرستھ گیس لمیٹڈ  اور گیس اتھارٹی آف انڈیا لمیٹڈ  پر زور دیا گیا ہے کہ وہ پائپ لائن نیٹ ورک تیار کرنے ، میٹر لگانے اور اس سے وابستہ بنیادی ڈھانچے کو مکمل کریں۔
میسرز آئی جی ایل ، دہلی آلودگی کنٹرول کمیٹی اور حکومت دہلی راجدھانی خطہ سے یہ بھی کہا گیا ہے کہ وہ صنعتی اکائیوں کے ساتھ قریبی ہم آہنگی کے ساتھ کام کریں تاکہ بنیادی ڈھانچے کے کاموں کی تکمیل اوردہلی میں تمام شناخت شدہ صنعتی اکائیوں کو 31 جنوری 2021 تک مکمل طور پر پی این جی سے مربوط کیا جا سکے۔ڈی پی سی سی کو غیر منظور شدہ ایندھنوں کا استعمال کرنے والی صنعتوں کا معائنہ اور ان کی نشاندہی کرنے کی بھی ہدایت کی گئی اور کہا گیا ہے عدم تعمیل کی صورت میں سخت کاروائی کی جائے۔
سٹرک ٹرانسپورٹ اور شاہراہوں کی وزارت
حکومت نے گاڑیوں کی بلا روک ٹوک منتقلی کو آسان کرنے کے لیے نئی گاڑیوں ’بھارت سیریز ‘ کے لیے ایک نیا رجسٹریشن نشان لاگو کیا
حکومت نے آمد و رفت کو آسان بنانے کے لیے شہریوں پر مرکوز کئی قدم اٹھائے ہیں۔ گاڑی کے رجسٹریشن کے لیے آئی ٹی پر منبی حل ایسا ہی ایک کوشش ہے۔ حالانکہ، گاڑی کے رجسٹریشن کے عمل میں ایک مشکل مرحلہ دوسری ریاست میں جاتے وقت گاڑی کا دوبارہ رجسٹریشن تھا، جس پر دھیان دیے جانے کی ضرورت تھی۔
دوسری مرکز پر منتقلی کا مسئلہ سرکاری اور پرائیویٹ سیکٹر دونوں ہی قسم کے ملازمین کے ساتھ ہوتا ہے۔ ایسی منتقلی سے اس قسم کے ملازمین کے من میں بنیادی ریاست سے دوسری ریاست میں رجسٹریشن کی منتقلی کو لیکر بے چینی کا جذبہ پیدا ہو جاتا ہے کیوں کہ موٹر گاڑی قانون، 1988 کے سیکشن 47 کے تحت کسی شخص کو اس ریاست کے علاوہ، جہاں گاڑی کا رجسٹریشن ہوا ہے، کسی دوسری ریاست میں گاڑی کو 12 مہینے سے زیادہ وقت تک رکھنے کی اجازت نہیں ہے، لیکن نئی رجسٹریشن اتھارٹی کے ساتھ ایک نیا رجسٹریشن 12 مہینوں کی متعینہ مدت کے اندر کیا جانا ہوتا ہے۔
مسافر گاڑی استعمال کرنے والا کسی گاڑی کے دوبارہ رجسٹریشن کے لیے درج ذیل قدم اٹھاتا ہے:
 کسی دوسری ریاست میں نئے رجسٹریشن نشان کے تعینہ کے لیے بنیادی ریاست سے نو آبجیکشن سرٹیکفیٹ
 نئی ریاست میں تناسب کے اعتبار سے ٹیکس کے بعد نئے رجسٹریشن نشان کا تعین
 تناسب کی بنیاد پر ابتدائی ریاست میں روڈ ٹیکس کے ری فنڈ کے لیے درخواست
تناسب کے لحاظ سے بنیادی ریاست سے ری فنڈ حاصل کرنے کا یہ التزام بہت پیچیدہ عمل ہے اور الگ الگ ریاستوں میں یہ الگ الگ ہوتا ہے۔
روڈ ٹرانسپورٹ اور شاہراہوں کی وزارت نے گاڑیوں کی بلا روک ٹوک منتقلی کو آسان بنانے کے لیے نئی گاڑیوں یعنی ’بھارت سیریز ‘ کے لیے 26 اگست، 2021 کے نوٹیفکیشن کے ذریعے ایک نیا رجسٹریشن نشان لاگو کیا ہے۔ اس رجسٹریشن نشان والی گاڑی کے مالک کے لیے اپنی گاڑی کو ایک ریاست سے دوسری ریاست میں شفٹ کرتے وقت نئی رجسٹریشن نشان کے تعین کی ضرورت نہیں ہوگی۔
بھارت سیریز  رجسٹریشن نشان کی شکل –
رجسٹریشن نشان کا فارمیٹ:-
وائی وائی بی ایچ ### ایکس ایکس
وائی وائی – پہلے رجسٹریشن کا سال
بی ایچ – بھارت سیریز کے لیے کوڈ
### 0000 سے 9999 
ایکس – ایکس الفابیٹ 
’بھارت سیریز ‘ کے تحت گاڑی کے رجسٹریشن کی یہ سہولت رضاکارانہ بنیاد پر دفاعی ملازمین، مرکزی حکومت/ ریاستی حکومت/مرکزی/ ریاست پبلک سیکٹر انڈرٹیکنگ اور پرائیویٹ سیکٹر کی کمپنیوں/ تنظیموں، جن کے چار یا زیادہ ریاستوں / مرکز کے زیر انتظام علاقوں میں دفاتر ہیں، کو دستیاب ہوگی۔
موٹر گاڑی ٹیکس دو سالوں کے لیے یا دو ملٹی پل میں لگایا جائے گا۔ یہ اسکیم کسی نئی ریاست/ مرکز کے زیر انتظام علاقہ میں منتقلی پر بھارت کی تمام ریاستوں/مرکز کے زیر انتظام علاقوں میں ذاتی گاڑیوں کی آزادانہ آمد و رفت کو آسان بنائے گی۔ 14ویں سال کے اختتام پر موٹر گاڑی ٹیکس سالانہ طور پر لگایا جائے گا جو اس رقم کا آدھا ہوگا جو پہلے اس گاڑی کے لیے وصول کی گئی تھی۔
GSR 594 26 .08.2021 BH series registration mark Rules
وزیراعظم کا دفتر
وزیراعظم نے لوگوں کو وشوکرما جینتی کی مبارکباد دی
وزیراعظم جناب نریندر مودی نے وشو کرما جینتی کے موقع پر لوگوں کو مبارکباد پیش کی ہے۔ انھوں نے کہا کہ آپ کی مہارت اور فرض شناسی اس امرت کال کے دوران ملک کو نئی بلندیوں تک لے جائے گی۔
ایک ٹوئیٹ میں وزیراعظم نے کہا:
’’اہل وطن کو بھگوان وشو کرما جینتی کے موقع پر نیک خواہشات۔ نو تعمیر اور تخلیق کے ساتھ ہر قسم کے تخلیقی کاموں سے وابستہ کرم یوگیوں کو میری دلی مبارکباد۔ آپ کی مہارت اور فرض شناسی امرت کال میں ملک کو نئی دبلندیوں تک لے جانے والی ہے۔‘‘
देशवासियों को भगवान विश्वकर्मा जयंती की अनंत शुभकामनाएं। इस अवसर पर नवनिर्माण और नवसृजन के साथ ही सभी प्रकार के रचनात्मक कार्यों से जुड़े कर्मयोगियों का मेरा हार्दिक अभिनंदन। आपका कौशल और कर्तव्यभाव अमृतकाल में देश को नई ऊंचाइयों पर ले जाने वाला है
وزارت خزانہ
تجارت کو آسان بنانے کے لئے جی ایس ٹی ٹیکس انتظامیہ کو آسان بنانے کی کوشش کریں: وزیر خزانہ
سی بی آئی سی اور ہندوستان بھر میں اس کے سبھی فیلڈ دفاتر نے یکم جولائی 2020 کو جی ایس ٹی کا دن 2020 یا جی ایس ٹی شروع کرنے کی تیسری سالگرہ منائی۔ جی ایس ٹی آتم نربھر بھارت بنانے کے لئے رکاوٹیں دور کرنے میں اہم رول ادا کررہا ہے اور یہ ایک ملک، ایک ٹیکس، ایک مارکیٹ کے مقصد کو آگے لے جانے میں بھی نمایاں کردار ادا کررہا ہے۔کووڈ عالمی وبا کو دھیان میں رکھتے ہوئے اس دن کو منانے کے لئے سبھی شراکت داروں کے ساتھ زیادہ تر بات چیت ڈیجیٹل پلیٹ فارم پر ورچوئل وسیلے سے کی گئی۔
مرکزی وزیر خزانہ اور کارپوریٹ معاملوں کی وزیر محترمہ نرملا سیتا رمن نے جی ایس ٹی کا دن 2020 پر اپنے پیغام میں کہا ہےکہ جی ایس ٹی نے شراکت داروں سے ملنے والے رد عمل کی بنیاد پر ایس ایس ٹی ٹیکس انتظامیہ کو آسان بنانے کے لئے ایک طویل سفر طے کیا ہے۔ حالانکہ ٹیکس پر عمل آوری کو آسان بنانے کے لئے زیادہ کوششوں کی ضرورت ہے۔ وزیر خزانہ کے پیغام کے اہم پوائنٹ کچھ اس طرح ہیں:
- آتم نربھر بھارت کی تعمیر کے لئے وزیر اعظم جناب نریندر مودی کی اپیل پر خصوصی توجہ۔
- باقاعدہ طور سے تجارت کو آسان بنانے کے رد عمل کو یقینی بناتے ہوئے ٹیکس دہندگان کے لئے ٹیکس انتظام کو آسان بنانے کے لئے کوشش کرنا۔
- تاجر برادری کے سامنے آنے والے معاملوں کی مکمل جانکاری لیتے ہوئے ان کا پوری طرح سے تصفیہ کرنا۔
وزیر خزانہ نےکووڈ-19 کے اس مشکل دور کے دوران بھی سی بی آئی سی کے افسروں کے ذریعہ کئے گئے قابل تعریف اقدامات کے لئے انہیں مبارکباد دی اور انہیں ٹیکس دہندگان کی مدد کرنے کے لئے زور دیا۔ انہوں نے ٹیکس دہندگان کے نقد فلو کو آسان بنانے کے لئے ریکارڈ مقدار میں ری فنڈکی گئی رقم کے لئے بھی ان کی تعریف کی۔
مرکزی وزیر اور کارپوریٹ امور کے وزیر مملکت جناب انوراگ ٹھاکر نے اپنے پیغام میں کہا کہ ریٹرن بھرنے کے عمل کو آسان بنانے کی ضرورت ہے اور ریٹرن کے عمل اور ان پٹ ٹیکس کریڈٹ میں بھی اور زیادہ تیزی لانے کی ضرورت ہے۔ جناب ٹھاکر نے لاک ڈاؤن مدت کے دوران سی بی آئی سی کے افسروں کی سخت محنت کی تعریف کی اور دور دراز کے علاقوں میں رسائی بناتے ہوئے جی ایس ٹی ریفنڈ کے عمل کے لئے ٹیکس پلیٹ فارم کے واضح استعمال کے لئے بھی ان کی تعریف کی۔ کووڈ-19 کے دوران بحران سے جوجھ رہے لوگوں کی مدد کرنے والے سی بی آئی سی کے علاقائی افسروں کے ذریعہ عمل آوری کی گئی سماجی سرگرمیوں کے لئے بھی ان کی تعریف کی گئی۔
سی بی آئی سی کے چیئرمین جناب ایم اجیت کمار نے جی ایس ٹی دن کے ورچوئل محکمہ جاتی پروگرام میں ٹیکس دہندگان کی مدد کرنے پر زور دیا اور ان کی شکایات کو حل کرنے کے لئے ان تک پہنچنے پر بھی زور دیا اور وزیر خزانہ کے کاروبار کو آسان بنانے کے پیغام کو سچے دل سے عزت دینے کی ضرورت پر زور دیا۔
...............................................................
م ن، ح ا، ع ر
02-07-2020
U-3645
(Visitor Counter : 143